Athletic Trainers Career UG PG Degree Universities Jobs Salary in Jordan
Career as Athletic Trainer - Jordan Surfers tijdens zonsondergang. van Andy Troy op canvas, behang en meer
Surfers tijdens zonsondergang.
Surfers op het strand van Berawa, Canggu in Bali. In Die Begin: 39
JôWsef bied weerstand teen die vrou van Pótifar.
GEN 39:1 : EN JôWsef is afgebring na Egipte; en Pótifar, 'n hofdienaar van Farao, die owerste van die lyfwag, 'n Egiptiese man, het hom gekoop uit die hand van die Jismaeliete wat hom daarheen afgebring het.
GEN 39:2 : En JaHWeH was met JôWsef, sodat hy 'n voorspoedige man was; en hy het in die huis van sy meester, die Egiptenaar, gebly.
GEN 39:3 : En toe sy meester sien dat JaHWeH met hom was, en dat alles wat hy doen, in sy hand voorspoedig is,
GEN 39:4 : het JôWsef guns in sy oë gevind en hom gedien; en hy het hom aangestel oor sy huis, en alles wat in sy besit was, aan hom oorgegee.
GEN 39:5 : En vandat hy hom aangestel het oor sy huis en oor alles wat in sy besit was, het JaHWeH die huis van die Egiptenaar geseën ter wille van JôWsef; ja, die seën van JaHWeH was by alles wat syne was, in die huis en op die veld.
GEN 39:6 : En hy het alles wat syne was, aan JôWsef oorgelaat, sodat hy met sy hulp van niks kennis geneem het nie as net van die brood wat hy geëet het. En JôWsef was skoon van gestalte en mooi van aansien.
GEN 39:7 : Ná hierdie dinge het die vrou van sy meester haar oë na JôWsef opgeslaan en gesê: Kom hou gemeenskap met my.
GEN 39:8 : Maar hy het geweier en aan die vrou van sy meester gesê: Kyk, deur my is dit dat my meester geen kennis neem van wat in die huis is nie; en alles wat syne is, het hy aan my oorgegee.
GEN 39:9 : Hy is in hierdie huis nie groter as ek nie en het my niks onthou nie behalwe u, omdat u sy vrou is; hoe kan ek dan hierdie groot besoedeling doen en oortree teen Elohim?
GEN 39:10 : En nadat sy met JôWsef dag na dag gespreek het, en hy na haar nie wou luister om langs haar te lê om met haar gemeenskap te hou nie,
GEN 39:11 : kom hy eendag in die huis om sy werk te doen terwyl niemand van die huisgenote binne was nie.
GEN 39:12 : Toe gryp sy hom aan sy kleed en sê: Kom hou gemeenskap met my. Maar hy het sy kleed in haar hand laat agterbly en gevlug en na buite geloop.
GEN 39:13 : Toe sy dan sien dat hy sy kleed in haar hand laat bly en buitentoe gevlug het,
GEN 39:14 : roep sy na haar huisgenote en sê aan hulle: Kyk, hy het vir ons 'n Hebreeuse man hier gebring om met ons gek te skeer; hy het na my gekom om met my gemeenskap te hê, en ek het hard geskreeu;
GEN 39:15 : en toe hy hoor dat ek my stem verhef en skreeu, het hy sy kleed by my laat agterbly en gevlug en na buite geloop.
GEN 39:16 : En sy het sy kleed langs haar neergelê totdat sy meester tuisgekom het.
GEN 39:17 : En sy het hom met dieselfde woorde aangespreek en gesê: Die Hebreeuse kneg wat jy vir ons hier gebring het, het na my gekom om met my gek te skeer;
GEN 39:18 : en toe ek my stem verhef en skreeu, het hy sy kleed by my laat agterbly en na buite gevlug.
GEN 39:19 : Toe sy meester die woorde hoor waarmee sy vrou hom aanspreek: So en so het jou kneg aan my gedoen - het hy baie kwaad geword;
GEN 39:20 : en die meester van JôWsef het hom laat vang en hom in die gevangenis gesit op die plek waar die gevangenes van die koning opgesluit was; en hy was daar in die gevangenis.
GEN 39:21 : Maar JaHWeH was met JôWsef, en Hy het Medelye aan hom bewys en aan hom guns verleen in die oë van die owerste van die gevangenis.
GEN 39:22 : En die owerste van die gevangenis het almal wat in die gevangenis opgesluit was, aan JôWsef toevertrou; en alles wat daar te doen was, het hy gedoen.
GEN 39:23 : Die owerste van die gevangenis het glad nie na iets omgesien wat aan hom toevertrou was nie, omdat JaHWeH met hom was; en wat hy doen, het JaHWeH voorspoedig laat wees.